Trevor Steele

Trevor STEELE (naskiĝis la ) estas aŭstralia Esperantisto, instruisto kaj aŭtoro de rakontoj, noveloj kaj romanoj en Esperanto. La verkaro de Steele estas forte influita de vojaĝspertoj akiritaj i.a. en Germanio kaj en Orienta Eŭropo. Ĝi ankoraŭ riĉiĝis pro spertoj en Azio kaj en Aŭstralio, ĉefe pri la problemoj de aborigenoj, ĉe kiuj li laboris en eduka fako dum unu jaro kaj duono. Li verkis du gravajn librojn pri la rilatoj inter la aborigenoj kaj la koloniistoj: Flugi kun kakatuoj (2010) kaj Paradizo ŝtelita (2012). Li aktuale preparas libron pri sia biografio. Trevor skribas librojn, kiuj baziĝas sur aŭtentaj faktoj, kaj en kiuj li almetas iom da propra fantazio por fari la rakonton pli interesa.

De la komenco de 2002 ĝis aprilo 2004 Steele laboris kiel Ĝenerala Direktoro de la Centra Oficejo de la Universala Esperanto-Asocio. Tamen, li havis malmultan antaŭan administran sperton kaj estis forte kritikata de aliaj homoj en la oficejo kaj en la asocio ĝenerale. En oktobro de 2003 li anoncis sian demision pro "personaj kialoj".

Ĝis 2010 Steele estis membro de la Akademio de Esperanto.

 Listo de verkoj 
 Sed nur Fragmento (Chapecó: Fonto, 1987)
 Memori kaj Forgesi (noveloj el la Norda Montaro) (Vieno: Pro Esperanto, 1992)
 Apenaŭ Papilioj en Bergen-Belsen (Vieno: Pro Esperanto, 1994)
 Remember and Forget (Viena: Pro Esperanto, 1995)
 Falantaj Muroj, kaj aliaj rakontoj (Vieno: Pro Esperanto, 1997)
 Apenaŭ Papilioj en Bergen-Belsen (1998)
 Australia Felix (Vieno: Internacia Esperanto-Muzeo, 1999)
 Neniu ajn Papilio (Vieno: Internacia Esperanto-Muzeo, 2000)
 La Fotoalbumo: unua volumo (Vieno: Internacia Esperanto-Muzeo, 2001)
 Diverskolore: Originalaj prozaĵoj (Kaliningrado: Sezonoj, 2005)
 La Fotoalbumo: dua volumo (Vieno: Internacia Esperanto-Muzeo, 2005)
 Kaj staros tre alte... (Vieno: Internacia Esperanto-Muzeo, 2006)
 Kvazaŭ ĉio dependus de mi (Antverpeno: Flandra Esperanto-Ligo, 2009, serio Stafeto n-ro 34)
 Flugi kun kakatuoj (Antverpeno: Flandra Esperanto-Ligo, 2010, serio Stafeto n-ro 35)
 Paradizo ŝtelita (Antverpeno: Flandra Esperanto-Ligo, 2012, serio Stafeto n-ro 36)
 Konvinka kamuflaĵo (Antverpeno: Flandra Esperanto-Ligo, 2014, serio Stafeto n-ro 37)
 Dio ne havas eklezion (Antverpeno: Flandra Esperanto-Ligo, 2015, serio Stafeto n-ro 38)
 Amo inter ruinoj (Antverpeno: Flandra Esperanto-Ligo, 2016, serio Stafeto n-ro 39)
 La fotoalbumo fermiĝas (Antverpeno: Flandra Esperanto-Ligo, 2019, serio Stafeto n-ro 40)

 Paulus fondinto (Antverpeno: Flandra Esperanto-Ligo, 2020, serio Stafeto n-ro 43)

 La sangoruĝa flago (Antverpeno: Flandra Esperanto-Ligo, 2020, serio Stafeto n-ro 44), ĝi ni sekvas historion pri klasbatalo, rasismo kaj amo en Aŭstralio antaŭ jarcento.

 Aliaj 

Kontribuis al BA2 kaj BA3.

Recenzoj
Pri Memori kaj Forgesield. Pro Esperanto, Vieno, 1992. 

 Prelegoj 
  en Internacia Kongresa Universitato de 82-a UK 1997
 Prelego de Trevor Steele pri Viktor Klemperer dum la Aŭstralia Virtuala unu-taga Kongreso, la 7-an de junio 2020.

 Eksteraj ligiloj 
 Oficiala retejo de Trevor Steele
 Trevor Steele: La internacia lingvo estas parto de mia ideologio, intervjuo kun Trevor Steele aperinta en la novaĵretejo La Ondo de Esperanto 2020-05-14 
 biografio de li kun foto okaze de lia honora membreco de UEA, en prezento de julio 2025 de la tiujara UK (en formato PDF, paĝo 6, )
 Libroj kaj aliaj dokumentoj de kaj pri Trevor Steele en la Kolekto por Planlingvoj kaj Esperantomuzeo de la Aŭstria Nacia Biblioteko ()
 Verkoj de Trevor Steele en la Retbutiko
 Recenzoj pri verkoj de Trevor Steele 

 Referencoj 

Kategorio:Akademio de Esperanto
Kategorio:Aŭstraliaj esperantistoj
Kategorio:Esperanto-verkistoj
Kategorio:Ĝeneralaj Direktoroj de UEA
Kategorio:Tradukistoj el Esperanto
Kategorio:Tradukistoj al Esperanto